**Loch Lomond and the Trossachs nasjonalpark** (skotsk-gælisk: *Pàirc Nàiseanta Loch Laomainn is nan Tròisichean*) er en av Skottlands nasjonalparker. Den var den første av to som ble opprettet av Det skotske parlamentet i 2002. Parken er sentrert rundt innsjøen Loch Lomond, og omfatter flere fjellkjeder hvorav Trossachs er den mest kjente.

Parken strekker seg til å dekke store deler av den vestlige delen av det sørlige høylandet, som ligger nord for byområdet Glasgow, og inneholder mange fjell og innsjøer. Det er den fjerde største nasjonalparken på de britiske øyer, med et totalt areal på 1 865 km2 og en grense på rundt 350 km i lengde. Den har 21 fjell (*munros*, fjell høyere enn 914 meter), inkludert Ben Lomond, Ben Lui, Beinn Challuim, Ben More og to topper kalt Ben Vorlich) og 20 *corbetts* (fjell på mellom 762 og 914 meter høye).

Utsikt mot Loch Katrine.  Foto: Richard Webb 
Parken strekker seg over highlandforkastningen, som deler den inn i to særskilte regioner, lavland og høyland, som er klart forskjellige i underliggende geologi, jordtyper og topografi. Endringen i bergart kan tydeligst sees ved selve Loch Lomond, ettersom forkastningen går over øyene Inchmurrin, Creinch, Torrinch og Inchcailloch og over ryggen til Conic Hill. I sør ligger grønne jorder og dyrket mark; mot nord, fjell.

Loch Lomond and The Trossachs National Park ligger nær Skottlands tett befolkede Central Belt, og området har lenge vært populært blant besøkende. Hovedattraksjonene er å se på natur og dyreliv, turgåing, klatring, vannsport og andre utendørsaktiviteter. I 2017 var det 2,9 millioner besøk i parken, hvorav 2,1 millioner var dagsbesøk og 783 000 ble gjort av besøkende som overnattet i parken.

Dyreliv
-------

Topografisk kart over parken
Over 200 fuglearter og over 25 % av alle plantearter som er kjent for å forekomme i Storbritannia, er registrert i nasjonalparken. Parken er hjemsted for mange av artene som er mest assosiert med det skotske høylandet, inkludert tiur, hjort, ekorn, skotsk villkatt, kongeørn, vandrefalk, orrfugl, musvåk og fiskeørn.

Bevere er også nå til stede i parken, med tegn på beveraktivitet som ble observert på Loch Achray i Trossachs under en undersøkelse som ble utført vinteren 2017–18; beverne antas å ha spredt seg dit fra den eksisterende bestanden ved elven Tay. En koloni av wallabier (pungdyr som ser ut som kenguruer, men er mindre) har bodd på Inchconnachan, en øy i Loch Lomond, siden 1940 da de ble innført som en fremmed art fra Australia.

Referanser
----------

1. ↑   «National park 'goes live'», *BBC News*. 8. juli 2002.
2. ↑   Wild Park (2020), s. 55.
3. ↑   Weir, Tom (1980): *The Scottish Lochs*. Constable and Company. ISBN 0-09-463270-7. s. 33–43.
4. ↑  Nedlastbart kart (PDF). Arkivert fra originalen den 14. juni 2019
5. ↑  Global Tourism Solutions (UK) Ltd (11. januar 2019): «Tourism Economic Impact 2017» Arkivert 17. april 2019 hos Wayback Machine. (PDF). *Loch Lomond & The Trossachs National Park Authority*.
6. ↑  «Wildlife & Nature in and around the Loch Lomond and Trossachs National Park» Arkivert 24. september 2020 hos Wayback Machine. *Visit Loch Lomond*
7. ↑   «SNH Research Report 1013 - Survey of the Tayside area beaver population 2017-2018» (PDF). *Scottish Natural Heritage*. 2018. s. iii.
8. ↑   «About Loch Lomond», *Visitscotland*

Litteratur
----------

* «Wild Park 2020 - Our Biodiversity Action Plan» Arkivert 14. juni 2019 hos Wayback Machine. (PDF). *Loch Lomond and The Trossachs National Park Authority*. Juli 2016.
* «SNH Commissioned Report 376: The Special Landscape Qualities of the Loch Lomond and The Trossachs National Park» (PDF). *Scottish Natural Heritage*. 2010.

Eksterne lenker
---------------

* Offisielt nettsted Rediger på Wikidata

* (en) Loch Lomond and The Trossachs National Park – kategori av bilder, video eller lyd på Commons Rediger på Wikidata
* (en)  Loch Lomond and the Trossachs nasjonalpark hos Wikivoyage

| * v
* d
* r
Nasjonalparker i Storbritannia |
| --- |
| England og Wales | Brecon Beacons **·** The Broads **·** Dartmoor **·** Exmoor **·** Lake District **·** New Forest **·** North York Moors **·** Northumberland **·** Peak District **·** Pembrokeshire Coast **·** Snowdonia **·** Yorkshire Dales **·** South Downs | Storbritannias flagg |
| Skottland | Cairngorms **·** Loch Lomond and the Trossachs |
| Nord-Irland | *Ingen nasjonalparker* **·** (Foreslått: Mournefjellene) |
| *Se også Area of Outstanding Natural Beauty* |

|  |  |
| --- | --- |
| Oppslagsverk/autoritetsdata | VIAF **·** NKC
 |